तीखी कलम से: महानिदेशक आयुध निर्माणी बोर्ड भारत सरकार के आगमन पर पढ़े गये कुछ मुक्तक व छंद
यहाँ उदगार के स्वर में ह्रदय करता है स्पंदन |
बहुत आभार के संग में है मन करता तुम्हे बंदन ||
आज निःशब्द हूँ स्वागत करुँ किस भाव से श्रीमन|
आगमन पर है शत शत आज निर्माणी में अभिनन्दन ||
आने से बहारें आ गयीं हैं आज उपवन में |
नजर बहकी है फूलों कि फिजा महकी है चन्दन में ||
दिलों में बस गए हैं आप अब जाना है बा मुश्किल |
सुमन श्रद्धा के अर्पित हैं आपके कोटि बंदन में ||
मोहब्बत की निशानी हो, यहाँ के हर दिलों की तुम |
रौशनी की कहानी हो , कार्य के मंजिलों की तुम ||
कि जलते दीप बन करके, बढ़ाया मान भारत का |
नाज बन के दिखे हो अब हमारे हौसलों के तुम ||
तुम्हारे हर तबस्सुम की यहाँ पर याद आएगी |
कमी तेरी यहाँ हर शख्स को इतना सताएगी ||
तुम हमसे दूर जाके भी ये वादा भूल न जाना |
चले आना प्रेम की डोर जब तुमको बुलाएगी ||
प्रेम प्रबलता की से शब्द मौन होते नहीं आगमन आपका प्रदीप बन जायेगा |
भावना का पुष्प गुच्छ स्वागत समर्पण श्रद्धा का सुमन भी प्रदीप बन जायेगा ||
निर्माणी कण कण उत्साह में विलीन ,जज्बा भी जीत का उम्मीद बन जायेगा |
आप जो पधारे आज निर्माणी द्वारे मेरे कोटि कोटि स्वागत में शीष झुक जाएगा ||
निर्माणी उन्नति विकास को निहारती है एक दीप उन्नति का आज भी जलाइए |
लक्ष्य उत्पादन बुलंदियों को पार करे हौसलों से स्वाभिमान देश का बढाइये ||
आयुध प्रतीक आज सभा में विराज रहे , संकल्प शंखनाद करके दिखाइये |
उनकी उम्मीद में भरोसे का भी पुष्प गूंथ ,स्वागत में आज एक माला पहनाइए ||
प्रस्तुतकर्ता Naveen Mani Tripathi पर 5:59 am
कालीपद प्रसाद 11 दिसंबर 2013 को 7:33 am
बहुत सुन्दर मुक्तक !
Kuldeep Thakur 11 दिसंबर 2013 को 5:34 pm
रविकर 11 दिसंबर 2013 को 8:15 pm
भाव पूर्ण प्रस्तुति-
Digamber Naswa 11 दिसंबर 2013 को 10:51 pm
चले आना प्रेम की डोर जब तुमको बुलाएगी |..
बहुत ही सुन्दर प्रेम भाव ... छलक रहा है जैसे हर शब्द से प्रेम बस प्रेम ...
निहार रंजन 11 दिसंबर 2013 को 11:37 pm
चन्द्र भूषण मिश्र ‘ग़ाफ़िल’ 12 दिसंबर 2013 को 1:50 am
Maheshwari kaneri 12 दिसंबर 2013 को 5:06 am
सुन्दर भाव पूर्ण प्रस्तुति-
धीरेन्द्र सिंह भदौरिया 12 दिसंबर 2013 को 6:19 am
उत्तम भावों लिए सुन्दर मुक्तक...!
Kaushal Lal 16 दिसंबर 2013 को 1:58 am
बहुत सुन्दर .......
प्रवीण पाण्डेय 16 दिसंबर 2013 को 9:35 pm
बहुत ही सुन्दर अभिवादन गीत